கேள்வி: சந்தர் சேகர் தாக்கூர் பற்றி தகவல் சொல்.
பதில்: சந்தர் சேகர் தாக்கூர் (''Chander Shekhar Thakur'') இந்தியா இமாச்சலப் பிரதேசம் சேர்ந்த ஓர் அரசியல்வாதியாவார். 1973ஆம் ஆண்டு இவர் பிறந்தார். இந்திய தேசிய காங்கிரசு கட்சியின் உறுப்பினராக இமாச்சலப் பிரதேச அரசியலில் ஈடுபட்டார். மண்டி மாவட்டத்தில் உள்ள தரம்பூர் சட்டமன்றத் தொகுதியின் சட்டமன்ற உறுப்பினராக இருந்தார். 2022 ஆம் ஆண்டு நடைபெற்ற இமாச்சலப் பிரதேச சட்டமன்றத் தேர்தலில் இந்திய தேசிய காங்கிரசு கட்சியைப் பிரதிநிதித்துவப்படுத்தி வெற்றி பெற்றார்.
கேள்வி: சந்தர் சேகர் தாக்கூர் - ஆரம்பகால வாழ்க்கை பற்றி நீங்கள் என்ன அறிந்துள்ளீர்கள்?
பதில்: சந்தர் சேகர் தாக்கூர் இமாச்சலப் பிரதேசத்தின் மண்டி மாவட்டத்தின் தரம்பூரைச் சேர்ந்தவராவார். ககான் சிங் தாக்கூரின் மகனாக அறியப்படுகிறார். சிம்லாவின் இமாச்சலப் பிரதேச பல்கலைக்கழகத்தில் இளங்கலை அறிவியல் மற்றும் சட்டப் படிப்பை முடித்தார்.
கேள்வி: சந்தர் சேகர் தாக்கூர் - தொழில் பற்றி தகவல் சொல்.
பதில்: 2022 ஆம் ஆண்டு நடைபெற்ற இமாச்சலப் பிரதேச சட்டமன்றத் தேர்தலில் இந்திய தேசிய காங்கிரசு கட்சியை பிரதிநிதித்துவப்படுத்தி தரம்பூர் சட்டமன்றத் தொகுதியில் தாக்கூர் வெற்றி பெற்றார். 31,063 வாக்குகளைப் பெற்ற இவர், தனது நெருங்கிய போட்டியாளரும் முன்னாள் அமைச்சர் மகேந்தர் சிங் தாக்கூரின் மகனுமான பாரதிய சனதா கட்சியின் ரச்சத் தாக்கூரை 3,026 வாக்குகள் வித்தியாசத்தில் தோற்கடித்தார். முன்னதாக, இவர் முதலில் காங்கிரசு கட்சியின் வேட்பாளராக தரம்பூர் தொகுதியில் போட்டியிட்டு 2007 ஆம் ஆண்டு இமாச்சலப் பிரதேச சட்டமன்றத் தேர்தலில் தோல்வியடைந்தார். பின்னர், 2012 மற்றும் 2017 ஆம் ஆண்டுகளில் நடந்த அடுத்த இரண்டு சட்டமன்றத் தேர்தல்களிலும் இவர் தோல்வியடைந்தார். இருப்பினும், தனது நான்காவது முயற்சியில் 2022 தேர்தலில் வெற்றி பெற்று பாரதிய சனதா கட்சியின் ஆட்சியை முடிவுக்குக் கொண்டுவந்தார்.